**KOLOBEH LÁTOK V PRÍRODE**

**V prírode žije veľké množstvo organizmov, ktoré sa rozdeľujú na rastlinnú a živočíšnu ríšu.**

Zelené rastliny ako jediné živé organizmy sú schopné z anorganických látok prijatých z pôdy

a zo vzduchu vytvoriť za pomoci slnečnej energie organické látky, čiže svoje telo a teda potravu pre živočíšnu ríšu.

Medzi týmito dvoma svetmi živých organizmov pôsobia mikroorganizmy ako spojovací článok tak, že premieňajú odumreté rastliny a mŕtve živočíchy opäť na jednoduché minerálne látky, ktoré opäť prijímajú rastliny, aby mohli vytvoriť zložitejšie organické látky.

Poľnohospodárska výroba spotrebúva veľké množstvo živín a preto ich musí dopĺňať hnojením.

Rozdelenie organizmov z hľadiska vzťahov v ekosystéme:

**Primárne producenty** – autotrofné zelené rastliny, v ekosystéme majú rozhodujúcu úlohu, fotosyntézou vytvárajú organickú hmotu pre ďalšie skupiny organizmov.

**Konzumenty** – heterotrofné organizmy, konzumujú veľkú časť organických látok, ktorú vyprodukovali rastliny a vytvárajú novú organickú hmotu svojich tiel (**sekundárni producenti**).
Rozlišujeme:

**a) konzumentov 1. radu** (bylinožravce),

**b) konzumentov 2. radu** (menšie mäsožravce a všežravce),

**c) konzumentov 3. radu** (väčšie mäsožravce - predátory).

**Reducenty (dekompozitory)** – rozkladajú mŕtvu organickú hmotu, ktorú tvoria odumreté tela rastlín a živočíchov. Mineralizujú tak organickú hmotu a podieľajú sa na kolobehu látok v ekosystéme (drobné pôdne organizmy, huby, baktérie,..).

